Klijānu iela (Rīga)
Šis raksts ir par ielu Rīgā. Par citām jēdziena Klijānu iela nozīmēm skatīt nozīmju atdalīšanas lapu. Klijānu iela ir iela Rīgā, Vidzemes priekšpilsētā, Brasā. Tā sākas krustojumā ar Brīvības ielu un beidzas krustojumā ar Kluso ielu. Iela klāta ar asfalta segumu, tās kopējais garums ir 910 metri. Klijānu ielā ir dažāda veida apbūve, tostarp vairākas sabiedriskās ēkas (Rīgas Ceļu policijas nodaļa Klusajā ielā 12, Valsts Veselības inspekcija Klijānu ielā 7), arī daudz saimnieciskās apbūves (arī 5. tramvaju depo teritorija). Nepāra numuru pusē iela ved gar Lielajiem kapiem. Klijānu iela pirmo reizi Rīgas ielu sarakstos minēta 1885. gadā ar nosaukumu Vanagu iela. 1921. gadā adrešu grāmatās saukta par Lielo Klijānu ielu, bet kopš 1935. gada — par Klijānu ielu.